CELEX: 62021CN0283
Language: hr
Date: 2021-05-04 00:00:00
Title: Predmet C-283/21: Zahtjev za prethodnu odluku koji je 4. svibnja 2021. uputio Landessozialgericht Nordrhein-Westfalen (Njemačka) – VA/Deutsche Rentenversicherung Bund

2.8.2021   
            
            
               HR
            
            
               Službeni list Europske unije
            
            
               C 310/10
            
         
      Zahtjev za prethodnu odluku koji je 4. svibnja 2021. uputio Landessozialgericht Nordrhein-Westfalen (Njemačka) – VA/Deutsche Rentenversicherung Bund
      (Predmet C-283/21)
      (2021/C 310/13)
      Jezik postupka: njemački
      
         Sud koji je uputio zahtjev
      
      Landessozialgericht Nordrhein-Westfalen
      
         Stranke glavnog postupka
      
      
         Tužitelj: VA
      
         Tuženik: Deutsche Rentenversicherung Bund
      
         Intervenijent: RB
      
         Prethodna pitanja
      
      
                  1.
               
               
                  Uzima li se prema zakonodavstvu Nizozemske, kao nadležne države članice prema odredbama u skladu s glavom II. Uredbe (EZ) br. 883/2004 (1), razdoblje odgoja djeteta u smislu članka 44. stavka 2. Uredbe (EZ) 987/2009 (2) u obzir na način da razdoblje odgoja djeteta u Nizozemskoj utemeljuje pravo na mirovinu jedino kao razdoblje boravišta?
                  U slučaju niječnog odgovora na prvo pitanje:
               
            
                  2.
               
               
                  Treba li članak 44. stavak 2. Uredbe (EZ) 987/2009, s obzirom na daljnji razvoj uslijed presuda od 23. studenoga 2000. u predmetu C-135/99 (3) i od 19. srpnja 2012. u predmetu C-522/10 (4) ekstenzivno tumačiti na način da nadležna država članica mora uzeti u obzir razdoblje odgoja djeteta i ako osoba koja odgaja dijete prije i nakon razdoblja odgoja djeteta ima razdoblja koja daju pravo na mirovinu temeljem obrazovanja ili zaposlenja samo u sustavu te države, ali neposredno prije ili nakon odgoja djeteta nije uplaćivala doprinose u taj sustav?
               
            
         (1)  Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (SL 2004., L 166, str. 1.) (SL, posebno izdanje na hrvatskom jeziku, poglavlje 5., svezak 3., str. 160. i ispravak 2020., L 415, str. 88.)
      
         (2)  Uredba (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustava socijalne sigurnosti (SL 2009., L 284, str. 1.) (SL, posebno izdanje na hrvatskom jeziku, poglavlje 5., svezak 2., str. 171.)
      
         (3)  ECLI:EU:C:2000:647, Elsen
      
         (4)  ECLI:EU:C:2012:475, Reichel-Albert